**Priemonės „Portfelinės garantijos paskoloms 2“ sąlygų viešo aptarimo metu gautos pastabos (2020 03 30)**

|  |  |  |  |
| --- | --- | --- | --- |
| **Nr.** | **Priemonės sąlyga** | **Pastaba/siūlymas** | **INVEGOS atsakymas/siūlymas** |
| 1. | **Garantijos dydis** 80 proc. | Atsižvelgiant į rinkos situaciją ir klientų teikiamus atsiliepimus, siūlome didinti garantijos dydį iki 100 proc. | Priemonė „Portfelinės garantijos paskoloms 2” nėra išimtinai orientuota į uždraustus (karantinuotus) verslus, todėl priemonės įgyvendinimo sąlygos, kai kiekviena paskola garantuojama 80 proc. ir nustatyta 20 proc. viršutinė ribos norma, yra optimalios. Istoriniai duomenys rodo, kad finansų įstaigoms veikiant teigiamoje ekonominėje aplinkoje, paskolų nuostolingumo rodikliai yra ženkliai mažesni nei 20 proc. |
| Siūlome pagal šią priemonę teikti bankams, teikiantiems paskolas arba atgręžtinį lizingą likvidumui palaikyti dėl COVID19 nukentėjusioms įmonėms ne 80 %, o 100 % „Invegos“ garantiją be jokių atsiskaitymų esant nuostolių įvykiams ir 100 % tokio portfelio. |
| Dokumento 2.1 punkte nurodoma, kad „PGP2 priemonės valdytojas, pagal kiekvieną Probleminę Paskolą iki didžiausios nustatytos sutartimi išmokų sumos. PGP priemonės valdytojas prisiima ne mažesnį nei 20 proc. suformuoto Portfelio nuostolingumą.“ Ši nuostata nesuderinama su esamos situacijos specifika. 20 proc. riba taikoma sandoriams teigiamoje ekonominėje aplinkoje. Esant krizinei situacijai šis dydis turėtų siekti bent jau 30%. |
| 2.  | **PGP2 priemonės lėšos**PGP2 priemonei įgyvendinti numatyta skirti 85 mln. Eur Lietuvos Respublikos valstybės biudžeto lėšų. PGP2 priemonei skirta lėšų suma gali būti didinama arba mažinama, atsižvelgiant į rinkos poreikį | Kuo remiantis bus paskirstoma priemonė valdytojams? Jei rinkos dalimi, ar bus atsižvelgiama į tikslinį šios priemonės subjektą - t.y. SVV ir DĮ? Ir ar skaičiuojant valdytojo turimą rinkos dalį bus eliminuojamos labai didelės įmonės, negalinčios būti šios priemonės subjektu? Jei ne, kodėl? | Finansų tarpininkų atrankos sąlygos bus nurodytos priemonės įgyvendinimo apraše. Kiekvienas finansų tarpininkas įgis teisę gauti dalį priemonei skirtos lėšų sumos, kuri neviršys 10 proc. priemonei skirtos sumos. Planuojama per sutarties laikotarpį į portfelį įtraukti paskolų suma negalės viršyti finansų įstaigos verslo subjektams išduotų paskolų ir lizingo sandorių sumos padaugintos du kartus |
| 3.  | **Sutarto Portfelio dydžio ir PGP2 priemonei įgyvendinti skirtų lėšų didinimas ir mažinimas** | Dabar punktas tiksliai aprašo dedikuoto portfelio mažinimo taisykles. Aktualu žinoti kaip kredituotojui dedikuotas portfelis galės būti didinamas, pvz. jei viršijamas planas, tuomet kas du mėn. ar pan. perskirstant nepaskirstytus ar atšauktus/sugrąžintus limitus iš plano nevykdančių kredituotojų ar pan. | Galimybė mažinti finansų tarpininkui skirtą portfelio dydį numatyta po 2 mėn. Paskolos į portfelius bus traukiamos tik iki 2020-12-31 (7,5 mėn. laikotarpis), todėl, siekdami, kad priemonė būtų įgyvendinama sparčiai, negalime laukti 6 mėn. Finansų tarpininkas turės galimybę gauti papildomų lėšų priemonei įgyvendinti. Didinimo tvarka bus numatyta priemonės įgyvendinimo apraše |
| Mūsų nuomone, Portfelio augimo greitis turėtų būti matuojamas ne iškart, o po, tarkime, 6 mėn. Tai būtina, nes sąlygos numato gana griežtus mažinimus jei atsiliekame nuo portfelio didėjimo grafiko 40% arba 60%; |
| 4.  | **Garantijos mokesčio procentinis dydis** | Jei paskolos terminas yra pvz 15 mėn. tuomet kuri kainos kartelė būtų taikoma? Siūlymas trukmę apibrėžti mėnesiais. Taip pat gal svarstėte opciją režių 2 metai + 2 metai + 2 metai. | Garantijos mokesčio dydis nustatytas vadovaujantis 2020 m. kovo 19 d. Europos Komisijos komunikatu dėl Laikinosios valstybės pagalbos priemonių, skirtų ekonomikai remti reaguojant į dabartinį COVID-19 protrūkį, sistemos ir suderintas su Europos Komisija. Garantijos mokesčio dydis negali būti mažinamas |
| Prašom patikslinti „Garantijos mokesčio skaičiavimo tvarką“: kaip garantijos mokestis turi būti skaičiuojamas sekančiais metais ( ne pirmaisiais) po garantijos suteikimo – ar nuo amortizuotos (įvertinant per pirmuosius metus sugrąžintą sumą) ar nuo pirminės sumos, kuri nurodyta pirminėje sutartyje su klientu? Jeigu nuo amortizuotos sumos – kaip turi būti skaičiuojama Kredito linijos atveju? Taip pat klausimas – kaip garantijos mokesčio skaičiavimą įtakoja iš anksto grąžinta paskolos suma/dalis sumos? |
| Siūlome neskirstyti mokesčio pagal paskolos gavėjo statusą ir peržiūrėti mokesčių pasiūlytus dydžius, kurie neatitinka šiuo metu esančios rinkos situacijos. Mokesčius siūlome mažinti 50 proc.   |
| Garantijos mokestis lyginant su esama PGP priemone yra ženkliai didesnis, ypač ilgesnio laikotarpio ir didesnėms Paskoloms. Siūlome taikyti tokius pat mokesčius kaip PGP priemonei. Pvz., metinis mokestis už restruktūrizuojamą Paskolą, kurios dydis 3 mln. EUR, o terminas 48 mėn., bendras sumokamas mokestis – 190 tūkst. EUR (pagal dabartines PGP sąlygas būtų 24 tūkst. EUR). |
| 5.  | **Viršutinės ribos normos dydis (angl. „Cap rate**Didžiausias Išmokų, kurias „Invega“, kaip INVEGOS fondo valdytoja, gali išmokėti PGP2 priemonės valdytojui, dydis, t. y. 20 (dvidešimt) proc. nuo garantuotos Portfelio sumos.Minimalus Viršutinės ribos normos dydis vienam PGP2 priemonės valdytojui yra 1 mln. EUR“) | Dokumento 4 punkto skiltis „Viršutinės ribos normos dydis (angl. „Cap rate“)“, nurodomas „Didžiausias Išmokų, kurias „Invega“, kaip INVEGOS fondo valdytoja, gali išmokėti PGP2 priemonės valdytojui, dydis, t. y. 20 (dvidešimt) proc. nuo garantuotos Portfelio sumos“. Ši nuostata nesuderinama su esamos situacijos specifika. 20 proc. riba taikoma sandoriams teigiamoje ekonominėje aplinkoje. Esant krizinei situacijai šis dydis turėtų siekti bent jau 30%. | Priemonė „Portfelinės garantijos paskoloms 2” nėra išimtinai orientuota į uždraustus (karantinuotus) verslus, todėl priemonės įgyvendinimo sąlygos, kai kiekviena paskola garantuojama 80 proc. ir nustatyta 20 proc. viršutinė ribos norma, yra optimalios. Istoriniai duomenys rodo, kad finansų įstaigoms veikiant teigiamoje ekonominėje aplinkoje, paskolų nuostolingumo rodikliai yra ženkliai mažesni nei 20 proc. |
| Manome, kad viršutinė išmokų riba tikrai galėtų būti daugiau nei 20%, nes šiuo metu skolinti esame raginame plačiau, o neapibrėžtumo turime daugiau. Manome, kad reikia bent 40%, kad drąsiau skolintume ir būtume naudingesni nei bankai, tiek Invegai siekiant savo rezultatų, tiek verslui. |
| „Minimalus Viršutinės ribos normos dydis vienam PGP2 priemonės valdytojui yra 1 mln. EUR“ **Kad ir koks portfelis, valdytojas prisiima 1mEUR nuostolį už įtrauktas paskolas?** | 1 mln. Eur – tai maksimali išmokų suma, kurią finansų tarpininkas galėtų gauti, jei į portfelį įtrauktų 6,25 mln. Eur paskolų |
| 6. | **Paskolos gavėjo tinkamumo sąlygos**1. Paskolos teikiamos SVV subjektui ar DĮ.2. Paskolos gavėjai, kurių, Paskolos traukiamos į Portfelius, turi veikti Lietuvos Respublikoje. Paskolos gavėjas laikomas veikiančiu Lietuvos Respublikoje tuo atveju, jei jis kuria darbo vietas Lietuvos Respublikoje ir (arba) nuo savo vykdomos veiklos moka mokesčius arba Valstybinio socialinio draudimo fondo valdybos prie Socialinės apsaugos ir darbo ministerijos įmokas į Lietuvos Respublikos biudžetą.3. Paskolos gali būti teikiamos Paskolų gavėjams, kurie atitinka šiuos kriterijus:a) Paskolų gavėjai, kurie 2019 m. gruodžio 31 d. nebuvo laikomi sunkumų patiriančiais (kaip apibrėžta Bendrajame bendrosios išimties reglamente), irb) Paskolų gavėjai, kurie 2020 m. dėl COVID-19 protrūkio patyrė sunkumų. Laikoma, kad Paskolos gavėjas patyrė sunkumų, jei jo apyvarta sumažėjo ne mažiau kaip 40 proc. Sumažėjusi apyvarta vertinama:1. Paskolų gavėjų, kurie pradėjo veikti vėliau nei 2019 m. sausio 1 d. atveju, imant praeitų metų mėnesio apyvartos vidurkį ir lyginant su Paskolos gavėjo pateikta kovo ir vėlesnių mėnesių apyvarta.2. Paskolų gavėjų, kurie pradėjo veikti anksčiau nei 2019 m. sausio 1 d. atveju, lyginant praeitų ir einamųjų metų mėnesio apyvartos vidurkį už tą patį laikotarpį (pvz., lyginant 2019 metų kovo mėnesio apyvartą su 2020 metų kovo mėnesio apyvarta).Esant poreikiui šis vertinimo kriterijaus išaiškinimas gali būti keičiamas | Siūlome laikyti, kad Paskolos gavėjas patyrė sunkumų, jei jo apyvarta sumažėjo ne mažiau kaip 20 proc. | Paskolos gavėjo tinkamumo sąlygos bus suderintos ir patikslintos, atsižvelgus į pateiktus siūlymus |
| „Paskolos gavėjas patyrė sunkumų, jei jo apyvarta sumažėjo ne mažiau kaip 40 proc“ Kodėl ne mažiau žodis? Per diskusijas buvo sakoma iki 50%. Apyvarta tik vienas iš indikatorių, esmė – srautas, likvidumas.Jei turėsim įmonę su apyvartos kritimu 30%, bet likvidumas tragiškas, pateks po šią priemone? Ar neapsisiaurinsime su šia sąlyga įtrakti įmones į portfelį?Gali būti situacija, kad kovo mėn. krito 70% vs. 2019 m., o balandį -60 %, o gegužę – jau 40%. Tai toks klientas pateks į šią priemonę, jei Bankas jo paraišką ir sprendimą priims 05 mėn.? |
| Dokumento 4 punkto skiltis „Paskolos gavėjo tinkamumo sąlygos“, nurodoma kad „b) Paskolų gavėjai, kurie 2020 m. dėl COVID-19 protrūkio patyrė sunkumų. Laikoma, kad Paskolos gavėjas patyrė sunkumų, jei jo apyvarta sumažėjo ne mažiau kaip 40 proc.“. Šio reikalavimo laikymasis yra patikrinamas tik įmonės deklaracija. Taip pat gali būti situacija, kai įmonės apyvarta sumažėjo mažiau kaip 40 proc., tačiau įmonės likvidumas itin problematiškas. Tokia įmonė negalėtų gauti garantijos. |
| Už kokį terminą skaičiuojamas 40% apyvartos sumažėjimas: mėnesį, du, ketvirtį, ar kt? Ar apyvartos vidurkis ir atitinkamai pokytis lyginant su 2019 m. gali būti skaičiuojamas už tam tikrą laikotarpį pasirinktinai, ar kaupimo principu? Pvz. jei klientą vertinsime 2020 rugsėjį, ar reikės lyginti jo apyvartas nuo 03 iki 09 mėn, ar tik pvz už 03-05? |
| Dėl 3 punkto: Sumažėjusi apyvarta vertinama:Vietoje „*Paskolų gavėjų, kurie pradėjo veikti vėliau nei 2019 m. sausio 1 d. atveju, imant praeitų metų mėnesio apyvartos vidurkį ir lyginant su Paskolos gavėjo pateikta kovo ir vėlesnių mėnesių apyvarta“,* siūlome ***Paskolų gavėjų, kurie pradėjo veikti vėliau nei 2019 m. sausio 1 d. atveju, imant praeitų metų mėnesio apyvartos vidurkį ir lyginant su Paskolos gavėjo pateikta vidutine mėnesio apyvarta po kovo 16 d.*** |
| Dėl apyvartos kritimo vertinimo: siūlymas naujoms (po 2019 sausio 1 d.) įsisteigusioms įmonėms turėti mažesnę kartelę apyvartos kritimui nei 40%, kad jas vertinti kaip paveiktas Covid-19. Jauni verslai dažnai daro mažai apyvartos per savo pirmąjį veiklos pusmetį, todėl 2019 m. bendras metų apyvartos vidurkis gali būti gerokai mažesnis nei šių metų rezultatai ir -40% nuo praėjusių metų vidurkio galbūt būtų -70% nuo praėjusio ketvirčio vidutinės apyvartos. Tuo pačiu jie nebūna sukaupę "buferio", o gyvena į minusą vardan spartesnio augimo, dažnu atveju ir darbuotojų skaičius pas juos būna orientuotas į augimą. Todėl siūlome jaunų įmonių atveju kartelę sumažinti iki 25% ar 30% kai lyginami visi 2019 metais. |
| Norėtume, jog finansuotojas turėtų galimybę, nuo mokamos paskolos sumos nusirašyti kitas to paties kliento finansuotojui vėluojamas sumokėti sumas; | Naujai suteikiamos paskolos negalės būti skiriamos jau esamų paskolos gavėjo paskolų refinansavimui |
| Dokumento 4 punkte nurodoma, kad „Paskola apima Lizingo sandorius (kurie laikomi investicine paskola) ir atgręžtinio Lizingo sandorius (kurie laikomi apyvartine paskola, skirta likvidumui palaikyti), išskyrus atvejus, kai aiškiai šiose sąlygose nurodyta kitaip.“ Ši sąvoka neapibrėžia Paskolos restruktūrizavimo atvejų. | Poreikio atskirai išskirti restruktūzuojamas paskolas nėra (ji laikoma Paskola), todėl atskiros sąvokos nepateikiame. |
| 7. | **Nuostolis****N**uostolį sudaro:1. negrąžinta paskolos dalis;2. ne daugiau kaip už 180 kalendorinių dienų nesumokėtos palūkanos | Ar visa negrąžinta paskolos dalis, ar ta kuri pradelsta daugiau nei 180 d.? | Taip, nuostolį sudaro visa negrąžinta paskolos dalis. Tiksliname sąlygas |
| 8. | **Portfelio tinkamumo sąlygos**1. Pirminės žemės ūkio produkcijos gamybos, žuvininkystės ir akvakultūros sektoriuose pagrindinę veiklą vykdantiems, t. y. iš šių veiklų uždirbantiems daugiau nei 50 proc. pajamų per 2019 metus, Paskolos gavėjams suteiktų Paskolų koncentracija Portfelyje negali viršyti 20 proc. Sutartyje numatyto Sutarto Portfelio dydžio sumos (pagal Ekonominės veiklos rūšių klasifikatorių (EVRK 2 redakcija) skyriaus lygmeniu);2. Viename ūkio sektoriuje pagrindinę veiklą vykdantiems SVV subjektams, t. y. iš šių veiklų uždirbantiems daugiau nei 50 proc. pajamų per 2019 metus, suteiktų Paskolų koncentracija Portfelyje negali viršyti 50 proc. Sutartyje numatyto Sutarto Portfelio dydžio sumos (pagal Ekonominės veiklos rūšių klasifikatorių (EVRK 2 redakcija) skyriaus lygmeniu);3. Paskolų gavėjų, kurių po Paskolos suteikimo įsipareigojimai PGP2 priemonės valdytojui didėja, Paskolų sumos koncentracija Portfelyje negali būti mažesnė kaip 20 proc. nuo Sutartyje nustatyto Sutarto Portfelio dydžio sumos (įsipareigojimų padidėjimas skaičiuojamas kaip skirtumas tarp jau suteikto finansavimo ir padidintos Paskolos sumos Paskolos gavėjui arba Paskolos gavėjui naujai suteikiama Paskolos suma). Atitikimas šiam Portfelio tinkamumo reikalavimui bus tikrinamas pasibaigus Tinkamumo laikotarpiui, gavus iš PGP2 priemonės valdytojo ketvirčio ataskaitą. Tuo atveju, jei PGP2 priemonės valdytojas nevykdys šio reikalavimo, iš Portfelio turės būti išimtos Paskolos tokiai sumai, kad būtų išlaikytas į Portfelį įtrauktų Paskolų santykis (20 proc. naujai suteikta Paskolų suma (įskaitant ir įsipareigojimų padidėjimą pagal jau suteiktas ir į Portfelį įtrauktas Paskolas) ir 80 proc. jau suteiktų ir įtrauktų į Portfelį suma) | Dėl 3 punkto: Paskolų sumos koncentracija Portfelyje negali būti mažesnė kaip 20 proc. nuo Sutartyje nustatyto Sutarto Portfelio dydžio sumos. **Gal ne didesnė nei 20 proc.?** | Paliekamas reikalavimas portfelio formavimui t. y. formuojant portfelį įtraukti 20 proc. naujo skolinimoPriemonė orientuota į įmonių likvidumo palaikymą, todėl į portfelį gali būti traukiamos naujai suteikiamos apyvartinės paskolos (ne investicinės) |
| Dėl 20 proc. naujų Paskolų koncentracijos. Pagal sąlygas šis rodiklis tikrinamas kas 2 mėn. Manome, kad trumpuoju periodu nebus galima užtikrinti šio rodiklio tinkamą vykdymą, todėl siūlome:a. Rodiklį fiksuoti priemonės naudojimo pabaigoje;arbab. Leisti įtraukti naujas investicines Paskolas;arbac. Jei nėra vykdomas šis koncentracijos rodiklis, netaikyti restruktūrizuotų Paskolų išėmimo sankcijos jau įtrauktoms Paskoloms, o leisti suteikti tik naujas paskolas, kol bus pasiektas reikiamas koncentracijos rodiklis – 20 proc. naujų Paskolų. |
| Dėl 3 punkto: Kategoriškai nesutinkame, kadangi pvz. Viešbučių verslui, negaunančiam pajamų ir turinčiam kasmėnesines išlaidas, greičiausiai bus naudojama Valstybės parama apyvartinio kapitalo dydžiui palaikyti ar atstatyti. Yellow grupės klientams labiausiai reikia atidėti įmokas. Todėl maksimalus naujai paskolintų lėšų dydis sunkumus patiriančioms įmonėms negalėtų viršyti 5%. Kada bus matuojamas naujų paskolų santykis – ar 2020 gruodžio 31 d.? Kaip bus atsižvelgiama į paskolos amortizavimą?Taip pat, kas spręs ar t.t. įmonė bus priskirta Red ar Yellow grupei? |
| Dėl sąlygos: „Tuo atveju, jei PGP2 priemonės valdytojas nevykdys šio reikalavimo, iš Portfelio turės būti išimtos Paskolos tokiai sumai, kad būtų išlaikytas į Portfelį įtrauktų Paskolų santykis (20 proc. naujai suteikta Paskolų suma (įskaitant ir įsipareigojimų padidėjimą pagal jau suteiktas ir į Portfelį įtrauktas Paskolas)...“. Siūlome išbraukti šią sąlygą, nes bankas neturėtų būti įpareigotas teikti ir naujas paskolas.  |
| Dokumento 4 punkto skiltis „Portfelio tinkamumo sąlygos“ nurodoma, kad „Paskolų gavėjų, kurių po Paskolos suteikimo įsipareigojimai PGP2 priemonės valdytojui didėja, Paskolų sumos koncentracija Portfelyje negali būti mažesnė kaip 20 proc. nuo Sutartyje nustatyto Sutarto Portfelio dydžio sumos (įsipareigojimų padidėjimas skaičiuojamas kaip skirtumas tarp jau suteikto finansavimo ir padidintos Paskolos sumos Paskolos gavėjui arba Paskolos gavėjui naujai suteikiama Paskolos suma).“ Šis punktas sako, kad jei nėra norinčių pasiskolinti, o bankas linkęs turėti užstatą, tai bankas turi padidinti įsipareigojimus esamiems klientams. Šis punktas stipriai sulėtina šią priemonę, nes kol bankas neužsitikrins 20 proc., tol sandoriai į priemonės portfelį nebus traukiami. Siūlome išbraukti šią sąlygą, nes bankas neturėtų būti įpareigotas teikti ir naujas Paskolas. |
| Dokumento 4 punkto skiltis „Portfelio tinkamumo sąlygos“ nurodoma, kad „Viename ūkio sektoriuje pagrindinę veiklą vykdantiems SVV subjektams, t. y. iš šių veiklų uždirbantiems daugiau nei 50 proc. pajamų per 2019 metus, suteiktų Paskolų koncentracija Portfelyje negali viršyti 50 proc. Sutartyje numatyto Sutarto Portfelio dydžio sumos (pagal Ekonominės veiklos rūšių klasifikatorių (EVRK 2 redakcija) skyriaus lygmeniu)“. Remiantis 2009 metų patirtimi - šis punktas perteklinis ir sukuria, tik administracinę naštą. Be to, EVRK 2 yra netolygus, mažmeninė ir didmeninė prekyba yra tik vienas sektorius, nesvarbu kuo prekiaujama, o gamybos sektoriai labai smulkūs. Todėl šio reikalavimo gali būti itin sunku laikytis. | Ši priemonės sąlyga nekeičiama |
| Dėl sąlygos: „Viename ūkio sektoriuje pagrindinę veiklą vykdantiems SVV subjektams, t. y. iš šių veiklų uždirbantiems daugiau nei 50 proc. pajamų per 2019 metus, suteiktų Paskolų koncentracija Portfelyje negali viršyti 50 proc. Sutartyje numatyto Sutarto Portfelio dydžio sumos (pagal Ekonominės veiklos rūšių klasifikatorių (EVRK 2 redakcija) skyriaus lygmeniu). Ar teisingai suprantame, kad ši sąlyga netaikoma DĮ?  | Palikta techninė klaida, pataisysime. Koncentracijos sektoriuose sąlyga taikoma visiems Paskolų gavėjams |
| 9. | **Paskolų, įtraukiamų į Portfelius, tinkamumo sąlygos**1. Į Portfelį gali būti traukiamos jau suteiktos negarantuotos investicinės (įskaitant Lizingo sandorius) ir apyvartinės (išskyrus atgręžtinius Lizingo sandorius) Paskolos, kurių grąžinimo grafikai buvo keičiami po 2020 m. kovo 16 d., su sąlyga, kad Paskolos gavėjui nebuvo bloginamos Paskolos grąžinimo sąlygos, t. y. nebuvo didinama palūkanų norma, sutrumpintas Paskolos grąžinimo terminas. Paskolų įmokų grąžinimo grafikai turi būti prailginti ne trumpesniam kaip 6 mėn. laikotarpiui ir (arba) paskolų įmokų grąžinimai atidėti ne trumpesniam kaip 6 mėn. laikotarpiui. Tokių Paskolų suma, atliekant Paskolos sutarties pakeitimą, gali būti padidinta (į Portfelį įtraukiama Paskolos suma lygi jau suteiktos Paskolos likučio ir jo padidinimo sumai). Tuo atveju, jei į Portfelį įtraukiama jau suteikta kredito linija, į Portfelį traukiama visa pasirašyta (sukontraktuota) kredito linijos suma. Šių Paskolų atveju Paskolos tikslinis panaudojimas bus tikrinamas pateiktus PGP2 priemonės valdytojų ir (ar) Paskolos gavėjo sąskaitų išrašus.2. Į Portfelį gali būti traukiamos naujos apyvartinės paskolos (įskaitant atgręžtinius Lizingo sandorius) skirtos įmonių likvidumui palaikyti, suteiktos ne anksčiau kaip po 2020 m. kovo 16 d. Šios Paskolos negali būti skiriamos jau esamų Paskolos gavėjo paskolų refinansavimui. Šių Paskolų atveju Paskolos tikslinis panaudojimas bus tikrinamas pagal pateiktus PGP2 priemonės valdytojų ir (ar) Paskolos gavėjo sąskaitų išrašus.3. Paskolos sutartis į Portfelį įtraukta per Tinkamumo laikotarpį. 4. Paskolų trukmė: Paskolos gali būti teikiamas ne ilgesniam kaip 6 metų (72 mėnesių) laikotarpiui (jei į Portfelį įtraukiama jau suteikta Paskola, jos trukmė skaičiuojama nuo atlikto sutarties pakeitimo, kuriuo ilginamas mokėjimo grafikas ar atidedamas įmokų mokėjimas). Paskolos sutarčių terminai gali būti pratęsiami, tačiau bet kuriuo atveju Paskolos sutarties terminas negali būti ilgesnis nei 72 mėnesiai, terminą skaičiuojant nuo pradinės Paskolos sutarties sudarymo dienos arba atlikto Paskolos sutarties pakeitimo, kuriuo ilginamas mokėjimo grafikas ar atidedamas įmokų mokėjimas. 5. Didžiausia Paskolos suma – ne didesnė suma nei nurodyta skiltyje „Didžiausia Paskolos suma vienam Paskolos gavėjui“. Gali būti suteikiamos kelios Paskolos, tačiau bendra jų suma negali būti didesnė nei Didžiausia Paskolos suma. Jau į Portfelį įtrauktos Paskolos suma negali būti didinama;6. Paskolos teikiamosios pagal vidines PGP2 priemonės valdytojų procedūras ir standartinę kreditavimo tvarką.Pažeidus Portfelio tinkamumo sąlygas bus stabdomas PGP2 priemonės Tinkamumo laikotarpis ir atšaukiama PGP2 priemonės valdytojui nepanaudota skirta PGP2 priemonės lėšų suma | Dėl 1 punkto „Kada galima laikyti, jog atgręžtinio lizingo sandoris buvo skirtas investicijoms? Galbūt galima apsibrėžti per kiek laiko nuo turto įsigijimo turi būti sudaryta atgręžtinio lizingo sutartis? Kartu reikėtų patikslinti, kas konkrečiai būtų tikrinama valdytojo ir kliento sąskaitos išrašuose (10 psl. 2 punktas) siekiant įsitikinti, ar atgręžtinio lizingo lėšos ne/buvo panaudotos apyvartiniam kapitalui atstatyti/padidinti.“ | Atgręžtinis Lizingo sandoris visais atvejais pagal priemonės sąlygas yra laikomas apyvartine paskola |
| Dokumento 4 punkto skiltis „Paskolų, įtraukiamų į Portfelius, tinkamumo sąlygos“ nurodoma, kad „Paskolų įmokų grąžinimo grafikai turi būti prailginti ne trumpesniam kaip 6 mėn. laikotarpiui ir (arba) paskolų įmokų grąžinimai atidėti ne trumpesniam kaip 6 mėn. laikotarpiui.“ Garantija negalėtų pasinaudoti įmonės, kurių paskolos gražinimo terminas trumpesnis nei 6 mėnesiai. Taip pat gali būti situacijos, kai įmonės turi likvidumo problemų tik 3 mėnesius ir visiems būtų naudingiau, jei įmonė restruktūrizuotų paskolą tik pvz. 3 mėnesiams. | 6 mėn. įmokų atidėjimas ar įmokų grąžinimo grafikai turi būti prailginti ne trumpesniam nei 6 mėn. laikotarpiui. Tai esminė sąlyga siekiant pagerinti Paskolų gavėjų turimas paskolų grąžinimo sąlygas |
| Dokumento 4 punkto skiltis „Paskolų, įtraukiamų į Portfelius, tinkamumo sąlygos“ nurodoma, kad „Į Portfelį gali būti traukiamos naujos apyvartinės paskolos (įskaitant atgręžtinius Lizingo sandorius) skirtos įmonių likvidumui palaikyti, suteiktos ne anksčiau kaip po 2020 m. kovo 16 d. Šios Paskolos negali būti skiriamos jau esamų Paskolos gavėjo paskolų refinansavimui. Šių Paskolų atveju Paskolos tikslinis panaudojimas bus tikrinamas pagal pateiktus PGP2 priemonės valdytojų ir (ar) Paskolos gavėjo sąskaitų išrašus.“. Šio reikalavimo neįmanoma laikytis, nes Paskolą suteikusi finansų institucija negali kontroliuoti kaip įmonė panaudoja lėšas pervedusi į kitą banką. Kadangi finansų institucijos negalės užtikrinti šios prievolės vykdymo, labai tikėtina, kad ši priemonė bus nepriimtina didžiajai daliai finansinių institucijų. | Finansų tarpininkai turi užtikrinti tinkamą lėšų panaudojimą, jei toks reikalavimas nustatytas |
| Dėl 1 punkto: Šiuo metu, ypač mažoms įmonėms, įmokas ir terminus partęsiame 3 mėn. Todėl siūlome atitinkamai keisti tinkamumą sąlygas numatant, jog „Paskolų įmokų grąžinimo grafikai turi būti prailginti ne trumpesniam kaip 3 mėn. laikotarpiui ir (arba) paskolų įmokų grąžinimai atidėti ne trumpesniam kaip 3 mėn. laikotarpiui“. | 6 mėn. įmokų atidėjimas ar įmokų grąžinimo grafikai turi būti prailginti ne trumpesniam nei 6 mėn. laikotarpiui. Tai esminė sąlyga siekiant pagerinti Paskolų gavėjų turimas paskolų grąžinimo sąlygas |
| "Į Portfelį gali būti traukiamos naujos apyvartinės paskolos (įskaitant atgręžtinius Lizingo sandorius) skirtos įmonių likvidumui palaikyti, suteiktos ne anksčiau kaip po 2020 m. kovo 16 d. Šios Paskolos negali būti skiriamos jau esamų Paskolos gavėjo paskolų refinansavimui. Šių Paskolų atveju Paskolos tikslinis panaudojimas bus tikrinamas pagal pateiktus PGP2 priemonės valdytojų ir (ar) Paskolos gavėjo sąskaitų išrašus." **Šis punktas draudžia paskolų refinansavimus, tačiau jis nepatikslina ar tai galioja tik to pačio kredituotojo paskoloms (tai sukontroliuoti lengva), ar ir kito kredituotojo paskoloms (to sukontroliuoti mums beveik neįmanoma, nes klientas gali pats nuspręsti dengti kito kredituotojo paskolas)** | Finansų tarpininkai turi užtikrinti tinkamą lėšų panaudojimą, jei toks reikalavimas nustatytas. |
| Dokumento 2.1 punkte teigiama, kad „Paskolos, įtraukiamos į Portfelį, gali būti teikiamos paskolos, kredito linijos ar lizingo sandorio forma (toliau visi kartu, jei nenurodyta kitaip, – Paskola)“ mūsų vertinimu šis apibendrinimas painus ir neapibrėžia, kas aktualu naujoms paskoloms ir kas restruktūrizuojamoms. | Kokios paskolos gali būti traukiamos į portfelį yra nurodyta Paskolų, įtraukiamų į Portfelius, tinkamumo sąlygų skyriuje |
| Dokumento 2.1 punkte ribojami atgręžtiniai lizingo sandoriai. Šis ribojimas perteklinis ir ženkliai mažina priemonės efektyvumą. | Priemone taip pat siekiama paskatinti naujų paskolų teikimą. Atgręžtiniai lizingo sandoriai galimi finansų tarpininkams teikiant juos kaip naują finansavimą |
| Paskolų gavėjai, kurie 2019 m. gruodžio 31 d. nebuvo laikomi sunkumų patiriančiais (kaip apibrėžta Bendrajame bendrosios išimties reglamente), irb. Paskolų gavėjai, kurie 2020 m. dėl COVID-19 protrūkio patyrė sunkumų. Laikoma, kad Paskolos gavėjas patyrė sunkumų, jei jo apyvarta sumažėjo ne mažiau kaip 40 proc.Siūlome b) dalies punkto netaikyti naujai suteikiamoms Paskoloms, o tik įtraukiamoms senoms/ restruktūrizuojamoms. | Šis reikalavimas turi būti taikomas visoms į portfelį įtraukiamoms paskoloms. Šis reikalavimas yra nustatytas 2020 m. kovo 19 d. Europos Komisijos komunikate dėl Laikinosios valstybės pagalbos priemonių, skirtų ekonomikai remti reaguojant į dabartinį COVID-19 protrūkį, sistemos |
| Kokiu tikslu parašyta, kad į portfelį negali būti įtraukti jau suteikti atgręžtinio lizingo sandoriai?  | Priemone siekiama skatinti ir naujo finansavimo teikimą |
| Prašom patikslinti technines sąlygas, aiškiai nurodant, kad į Portfelį bus galima įtraukti paskolų/lizingo sandorius, kuriuos bankas pasirašė su klientu iki sutarties su Invega dėl PGP2 pasirašymo dienos, bet ne anksčiau kaip nuo kovo 16 d. | Sąlygos bus patikslintos |
| Ar galima duoti klientui apyvartinių lėšų kreditą, kad jis padengtų kas mėnesinius operacinius kaštus pagal veiklos nuomos sutartį, kuriuos sudaro nuomos įmokos? | Sąlygos bus patikslintos, nurodant, kad Paskolos lėšų išmokėjimas pagal veiklos nuomos sutartis (įmokų apmokėjimui) nėra laikomas refinansavimu |
| 10. | **Didžiausia Paskolos suma vienam Paskolos gavėjui**Didžiausia garantuojamos Paskolos suma apskaičiuojama laikantis šių nuostatų:1. Paskolos suma turi neviršyti dvigubos Paskolos gavėjo darbuotojams priskaitytos darbo užmokesčio su mokesčiais sumos per metus. Jei paskolos gavėjas veiklą vykdė 2019 m. ir anksčiau, darbo užmokesčio su mokesčiais suma nustatoma pagal 2019 m. faktinius duomenis. Tais atvejais, kai paskolos gavėjas pradėjo veiklą po 2019 m. sausio 1 d., paskolos suma negali viršyti numatomos darbo užmokesčio su mokesčiais sumos, išmokėtinos per pirmuosius dvejus jo veiklos metus, arba2. Paskolos suma turi neviršyti 25 procentų Paskolos gavėjo 2019 m. metinės apyvartos, arba 3. Paskolos suma gali būti ir didesnė, nei nustatyta 1 ir 2 punktuose, jei atitinkamą jos dydį Paskolos gavėjas pagrindžia būtinumu baigti planuotas investicijas, įvykdyti sudarytas sutartis, išsaugoti darbo vietas, atsiskaityti su tiekėjais, subrangovais ir (ar) yra poreikis skirti lėšas kitoms veiklai tęsti būtinoms reikmėms nuo Paskolos suteikimo per ateinančius 18 mėnesių SVV subjekto atveju ir 12 mėnesių DĮ atveju.4. Bet kuriuo atveju Paskolos suma negali viršyti 5 proc. Sutarto portfelio sumosmln. EURJau į portfelį įtrauktos Paskolos suma negali būti didinama | Dėl 1 punkto: Kuo turėtume vadovautis nustatant „Paskolos gavėjo priskaitytą DU su mokesčiais“ – SODROS duomenimis, kliento pateikta išlaidų eilute? NB! Sodroje rodomas paskutinio mėnesio vidutinis darbo užmokestis ir paskutinio mėnesio apdraustųjų skaičius.Kaip turėtų būti vertinamos įmonės nuomojančios darbuotojus? | Turėtumėte vertinti pagal Paskolos gavėjo pateiktas finansines ataskaitas. Vertinama tik Paskolos gavėjo DU su mokesčiai suma |
| Dokumento 4 punkto skiltis „Didžiausia Paskolos suma vienam Paskolos gavėjui“, priimtina naujai išduodamoms Paskoloms, tačiau labai apriboja galimybes pasinaudoti garantija restruktūrizuojamoms Paskoloms. | Šis reikalavimas yra nustatytas vadovaujantis 2020 m. kovo 19 d. Europos Komisijos komunikatu dėl Laikinosios valstybės pagalbos priemonių, skirtų ekonomikai remti reaguojant į dabartinį COVID-19 protrūkį, sistemos |
| Reikėtų patikslinimo, kaip trakuoti skiltyje “Didžiausia Paskolos suma vienam Paskolos gavėjui” nurodomą maksimalios Paskolos paskaičiavimą, nes tiek 1 ir 2 punktas baigiasi “arba”. Kuris yra svarbiausias “arba”, turi abu tenkinami ar galima imti didžiausią ar mažiausią? | Visi 1-3 punktai yra lygiaverčiai, galite rinktis labiausiai tinkantį variantą |
| Prašom patikslinti „Didžiausios Paskolos suma vienam Paskolos gavėjui“ 3 punkto reikalavimus, aiškiau apibrėžiant kokiais pagrindžiančiais dokumentais bankas turi įvertinti kliento poreikius (kad būti tikriems, jog bankas tikrai gerai įvertino). | Turėtumėte vadovautis Paskolos gavėjo pateikta informacija. Geriausiai pagrįstumas būtų atskleistas sudarant pinigų srautų ataskaitą ir tokiu būdu pagrindžiant poreikį finansavimui |
| jei įtrauksime paskolą, tai konkrečiai jos jau negalėsime padidinti. Kodėl? Pvz suteikėme likvidumo paskolą, pasirodo per maža, tai kodėl nepadidinti? Kam nauja paskola? | Įtrauktos į portfelį paskolos sumos padidinti negalėsite |
| Nurodoma, jog „paskola negalės viršyti kliento darbo užmokesčio sumokėto per metus“. Neįprastas reikalavimas, norėtųsi aiškumo, kaip užtikrinti tikslių duomenų gavimą. Ar bus jungtis su SODRA ar INVEGA tuos duomenis gaus ir teiks automatiškai? | Turėtumėte vertinti pagal Paskolos gavėjo pateiktas finansines ataskaitas |
| 11. | **Garantijos mokesčio lėšų šaltinis**Garantijos mokestį į INVEGOS fondą moka PGP2 priemonės valdytojas | Garantijos mokestį turėtų mokėti Paskolos gavėjas. Mokestis galėtų būti mokamas po kurio laiko, pvz. 3, 6 mėn. | Garantijos mokestį gali mokėti arba Paskolos gavėjas, arba finansų tarpininkas. Pervesti į INVEGOS fondą garantijos mokestį turi finansų tarpininkas. Mokestis turi būti sumokėtas tuomet, kai paskola įtraukiama į portfelį |
| 12. | **Kiti klausimai** | Beje, kuriam laikui turėtų galioti pasirašyta su INVEGA PGP2 sutartis? | Sutartis galios 8 metus arba iki šalių įsipareigojimų pagal sutartį įvykdymo pabaigos, su galimybe, esant poreikiui, pratęsti sutartį |
| Manome, kad išmoką galėtų būti mokama ne per 60 d. o per 15 d. Manome, kad šiuo metu, paramos atveju, tai būtų logiškiau, taip parama būtų apčiuopiamose ir naudingesnė | Nurodytas išmokos terminas yra maksimalus. Paprastai išmokos mokamos greičiau |